Eron transport vaziri o‘rinbosari, davlat temir yo‘l kompaniyasi rahbari Muhsin Poor-Seyyed Agxayye Semnan provinsiyasida ikkita yo‘lovchi poyezdining to‘qnashib ketishi voqeasi sabab iste’fo berdi. Bu haqda “Frans Press” xabar bermoqda. Avvalroq kompaniyaning uch xizmatchisi mazkur voqea sabab qo‘lga olingani xabar berilgan edi. Agentlik ma’lumotiga ko‘ra, jami to‘rt kishi hibsga olingan. Agxayye mahalliy televizion kanallaridan biridagi chiqishi vaqtida iste’fo bergan. Uning ta’kidlashicha, mazkur fojiaga inson shaxsining aybi yotibdi.